recursal/SuperWikiNEXT-32B huggingface dataset:
**அய்வான்-இ பேகம்பேட்டை**, **சிரான் கோட்டை அரண்மனை** (*Chiraan Fort Palace*) **சிரான் கோட்டை குழுமம்**) என்றும் அழைக்கப்படுகிறது. மேலும் **தேவ்டி பரீத் நவாசு ஜங்** அல்லது **தேவ்டி நசீர் நவாசு ஜங்**, 1880ஆம் ஆண்டில் ஐதராபாத்து தக்காணத்தின் பெரிய பைகா வம்சத்தின் அமீர் சர் விகார்-உல்-உம்ராவால் கட்டப்பட்டது. ஐதராபாத்து பிரதமராகப் பணியாற்றினார். ஐதராபாத்தின் ஆறாவது நிஜாம் ஆறாம் ஆசாப் ஜா ஆறாம் மிர் மஹ்பூப் அலி கானுக்கு பரிசளிக்கப்பட்ட பாலக்னுமா அரண்மனை கட்டப்பட்ட பிறகு இந்த அரண்மனை கட்டப்பட்டது. பைகா நோபலிட்டியின் பைகா அரண்மனை இல்லத்தில் உள்ள வளாகங்களில் தேவ்டியும் ஒன்றாகும். ஐதராபாத் பிரபுக்களின் படிநிலையில், பைகா குடும்பம் நிசாம்களின் ஆளும் குடும்பத்திற்கு அடுத்தபடியாக வரிசைப்படுத்தப்பட்டது.

அரண்மனை வரலாறு
--------------

  

ஐதராபாத்தின் அரண்மனை கட்டியவர்களில் பைகாக்கள் முதன்மையானவர்கள். முன்பு விவரித்தபடி, பலக்னுமா அரண்மனை நவாப் விகார் உல்-உம்ராவால் கட்டப்பட்டது. இது பின்னர் நான்காம் நிசாமினால் கையகப்படுத்தப்பட்டது. சிரான் கோட்டை அரண்மனைக்கு அருகில் உள்ள பைகா அரண்மனையினை தியோரி நவாப் முசாபர் நவாசு ஜங், நவாப் நசீர் நவாசு ஜங், நவாப் கைர் நவாசு ஜங் மற்றும் நவாப் அசன் யார் ஜங் ஆகியோர் சர் விகார்-உல்-உம்ராவின் பேரன்கள், சிரான் கோட்டையைப் பயன்படுத்தினர். சர் பரீத் நவாசு ஜங் மற்றும் அவரது குடும்பத்தினர் அரண்மனையை ஒரு மன்றமாக மாற்றும் வரை சாஹேப்ஜாதே ஹைதர் நவாப் (பரீத் நவாசு ஜங்கின் பேரன் மற்றும் மொயின்-உத்-தௌலா பகதூரின் பெற்றோர் பேரன்) அரண்மனையை 3 தலைமுறைகளாக வசிப்பிடமாகப் பயன்படுத்தினர்.

 பரீத் நவாசு ஜங் ஹைதர் நவாப் பைகாவின் பேரன் மற்றும் அவரது பேத்தி

மேற்கோள்கள்
-----------

1. ↑  "Begumpet Palace". *Massachusetts Institute of Technology Libraries*. 2010. 19 July 2022 அன்று பார்க்கப்பட்டது.
2. ↑   *Inside Hyderabad: An Insider's Look at the Best of Hyderabad*. Rupa and Company. 2008. பக். 42. பன்னாட்டுத் தரப்புத்தக எண்:9788129113405.
**பாதம்** (feet-பாதங்கள்-பன்மை), முதுகுநாணிகளின் உடற்கூற்றியல் அமைப்பில் ஒன்றாகும். உடல் எடையைத் தாங்குவதற்கும், இடப்பெயர்ச்சிக்கும் உதவும் மூட்டுகளின் ஒரு பகுதியாகும். பல விலங்குகள் எலும்புகளால் ஆன கால்கள் கொண்டவை. அக்கால்களில் முடிவில் விரலிடுக்குகளும் நகங்களும் கொண்ட பாத அமைப்பு காணப்படும்.

பழைய ஜெர்மானிய மொழியிலிருந்து பெறப்பட்ட ஃபோட் (fot) என்ற சொல்லிலிருந்து foot என்ற ஆங்கிலச் சொல் பெறப்பட்டது. இதன் பொருள் முதுகெலும்புள்ள விலங்குகளில் கால்கள் சந்திக்கும் ஒரு முக்கியப் பகுதி என்பது பொருளாகும். இதன் பன்மைப்பொருளில் வழங்கப்படும் feet என்பது இலக்கண விகாரப்பட்டு, வழங்கும் சொல்லாகும்

அமைப்பு
-------

பிறந்த குழந்தையின் பாதங்கள்
மனிதர்களின் பாதம் இருபத்தாறு எலும்புகளாலும், முப்பத்து மூன்று இணைப்புகளாலும், நூற்றுக்கும் மேற்பட்ட தசைகளாலும், தசை நாண்களாலும், தசைநார்களாலும் ஆனது. இது நன்கு உறுதியாகக் கட்டமைக்கப்பட்ட ஓர் இயந்திரம் போன்ற அமைப்பாகும். கணுக்கால் எலும்பு , குதிக்கால் எலும்பு, நெருக்கமான நீண்ட குருத்தெலும்புகள் ஆகியவை சேர்ந்ததே கால் ஆகும். 1197 இல் செய்யப்பட்ட ஒரு மானிடவியல் ஆய்வின்படி வட அமெரிக்க காகேசிய இனத்தைச் சேர்ந்த, 35.5 வயதுடைய ஓர் ஆணின் கால் எலும்பின் நீளம் 26.3 செ.மீ ஆகும்.

கீழ்ப்பாதம் என்பது கணுக்கால் மட்டும் குதிகால் இணைந்த பகுதியாகும். பின்னங்காலின் இரு நீண்ட எலும்புகள் இந்தப் பின்பாதத்துடன் அதாவது கணுக்காலின் மேற்பகுதியுடன் இணைந்துள்ளது. உடலின் மிக நீண்ட எலும்பான கால் எலும்பானது பாத எலும்புகளுடன் இணைக்கப்பட்டுள்ளது. அடிப்பாதம் என்பது குதிக்கால் எலும்புக்கும் கீழே [[கொழுப்பு படிந்த ஒரு மெத்தென்ற படலத்தால் ஆனது.

நடுப்பாதம் கனசெவ்வக எலும்பு, நேவிகுலர் எலும்பு, மூன்று ஆப்பெலும்புகள் ஆகிய ஐந்து சீரற்ற எலும்புகளால் இணைக்கப்பட்டது ஆகும். நடுப்பாதத்தின் வளைபாத அமைப்பானது அதிர்வுகளைத் தாங்குவதற்கேற்ப அமைந்துள்ளது. நடுப்ப்பாதமானது, முன்பாதத்துடனும் பின்பாதத்துடனும் தசைகள் மற்றும் பிளாண்டர் பாஸ்கியா என்ற திசுக்களால் இணைக்கப்பட்டுள்ளது.
முன் பாதமானது ஐந்து விரல்கள், நீண்ட நெருக்கமாக அமைந்துள்ள ஐந்து எலும்புகள் ஆகியவற்றால் ஆனது. இது கைவிரல்களின் எலும்பமைப்பை ஒத்திருக்கும். கால்விரல் எலும்புகள் பாலாங்க்ஸ் எலும்புகள் என அழைக்கப்படுகின்றன. பெருவிரலில் இரண்டு பாலாங்க்ஸ் எலும்புகளும் மற்ற நான்கிலும் ஒவ்வொரு பாலாங்க்ஸ் எலும்புகளும் இருக்கும்.

மேற்கோள்கள்
-----------

1. ↑  "Foot". *www.etymonline.com*. Online Etymology Dictionary. 2 August 2017 அன்று மூலம் பரணிடப்பட்டது. 20 May 2017 அன்று பார்க்கப்பட்டது.
2. 1 2 3 4  Podiatry Channel, *Anatomy of the foot and ankle*
3. ↑  Hawes MR, Sovak D (July 1994). "Quantitative morphology of the human foot in a North American population". *Ergonomics* **37** (7): 1213–26. doi:10.1080/00140139408964899. பப்மெட்:8050406. .
300 ஆண்டுகளுக்கு முன் மராத்திய படையெடுப்பின் காரணமாக புலம்பெயர்ந்த முக்குலத்தினர் **வல்லம்பர்** ஆவர். அச்சமயம் காரைக்குடியை சுற்றியுள்ள பகுதிகளுக்கு பாளைய நாடு என்று பெயர். பின்னர் மருது மன்னர்கள் ஆண்டபோது இப்பகுதிகளை வல்லம்பரிடமே கொடுத்தனர். இன்றைய தமிழகத்தில் காரைக்குடி, புதுக்கோட்டை, அறந்தாங்கி, ராயவரம், கல்லூர், புதுப்பட்டி,கோட்டையூர், வேலங்குடி கண்டனூர் பள்ளத்தூர் போன்ற பகுதிகளில் இவர்கள் பெருமளவில் வசித்து வருகின்றனர்.

வரலாறு
------

வல்லம்பரினம் வில் அம்பு வீச்சில் தனி திறமை கொண்ட சந்ததியினரால் உருவாகியதால் வில்லம்பர் என்பதே மருவி வல்லம்பர் ஆனது[*மேற்கோள் தேவை*]. ஒரே வில்லில் பன்னிரெண்டு அம்புகளை விடும் திறமை கொண்டு இருந்தனர். நாட்டுக்காக போரிடுவது, நாட்டின் எல்லையை காப்பது, திருடரிடம் மற்றும் கொள்ளையரிடம் இருந்து குடிமக்களை காப்பது என்பதே இவர்களின் தலையாய கடமைகள். சேர்வார மன்னர்களால் மகிழ்ந்து இவர்களுக்கு வழங்கப்பட்ட பகுதி நாடுகள் பத்து. அந்த நாடுகளில் வாழும் இவர்கள் நாட்டார்கள் எனவும் அதன் தலைவர்கள் அம்பலம் எனவும் அழைக்கப்பட்டனர்.

அச்சமயம் கிழக்கு பகுதியில் ஏத்து நாடு 84 கிராமங்களை கொண்டது மகாண நாடு காரைக்குடியை சுற்றியுள்ள மேற்கு பகுதிகளுக்கு பாளைய நாடு என்று பெயர். மருது மன்னர்கள் ஆண்டவரை இப்பகுதி இவர்கள் வசமே இருந்தது. ஆங்கிலயர்கள் வருகைக்கு பின் இவர்கள் அபாயகமானவர்கள் ஆக கருதப்பட்டு துண்டாடப்பட்டனர். கீழை நாடு மேலை நாடு என இவர்கள் அவர்கள் பாணியில் பங்காளிகளுக்குள் நாட்டார்களுக்குள் ஒருவருக்குள் ஒருவர் மோதிக்கொண்டனர். ஆங்கிலயர்கள் வருகைக்கு பின் இவர்கள் வில் அம்புக்கு வேலையில்லாமல் வருமானத்துக்கும் வழியில்லாமல் முழு மூச்சில் விவசாயத்தில் காணியில் இறங்கினர், பாதிப் பேரை மூளை சலவை செய்து குடும்பத்துக்கு பணத்தைக் கொடுத்து மலாயா பர்மா என ஆங்கிலயர்கள் கொண்டு சென்றனர் ஆனால் இளைய சமுதாயத்தில் பெரும்பான்மையினோர் நேதாஜியின் இராணுவப் படையில் சேர்ந்தனர் வீர மரணம் அடைந்தோர் அதிகம்.[*மேற்கோள் தேவை*].

கொங்கு மண்டல சதகங்கள்
---------------------

**கொங்கு வேளாளர் குலத்துப்பாடல்: பாடல் 3**

கனமலையில் வில்லம்பர் பதுமைகுல வேளாளர் 

கனவாள ஓதாளரும்
காவேரி நதிகுலன் ஆரியகுலத் தரும் 

காவைகுலர் ஆவைகுலரும்
கனத்த தாரணிகுலர் சந்திரகுல ரிந்திரகுலர் 

கனவேம்பன் மேதிகுலரும்
காரணப் பதுமைகுலர் பூரகுலர் பாண்டிகுலர் 

காரைகுலர் பூச்சைகுலரும்
கதிர்குலவு மலையகுலர் காமகுலர் சோமகுலர் 

கதித்திடும் அழகர்குலமும்
கனமேவு வௌ்ளிகுலர் தனியகுலர் தம்முடன் 

கற்பித்த சக்திகுலரும்
கனத்தகுலர் பாலகுலர் பாத்தியகுலர் பரதகுலர் 

கருமேவு கொல்லிகுலரும்
காங்கயநன் னாட்டிலுயர் பரஞ்சைநகர் விழியகுலர் 

கனவேத்தி னாககுலரும்
கந்தமுயர் வேதகுலர்

மேற்கோள்கள்
-----------

1. ↑
**சுபாஷ் பலேகர்** இந்தியாவின் இயற்கை அறிவியலாளர்களில் ஒருவர் ஆவார். இவர் **Zero Budget Firtual Farming** என்ற இயற்கை வழி விவசாயத்தை நடைமுறைப்படுத்தியும் அதைப்பற்றி பல புத்தகங்களும் எழுதியுள்ளார்.சுபாஷ் பலேகர் 1949 ஆம் ஆண்டு இந்தியாவிலுள்ள மகாராஷ்டிரா மாநிலத்தின் விதர்பா பகுதியிலுள்ள பெலோரா எனும் சிறிய கிராமத்தில் பிறந்த விவசாயப் பின்னனியைக் கொண்டவராவார்.இவர் எந்த இரசாயன பூச்சிக்கொல்லிகளையும் பயன்படுத்தாத **Zero Budget Firtual Farming** எனும் இயற்கை வழி விவசாயத்தை நடைமுறைப்படுத்தி பயிர்களை உற்பத்தி செய்தார்.இவர் இந்தியா முழுவதும் பல கருத்தரங்குகளை நடத்தியுள்ளார்.

கல்வி மற்றும் தொழில்
--------------------

இவர் நாக்பூரில் விவசாயத்தில் இளங்கலை பட்டம் பயின்றார்.அவர் கல்லூரி படிப்பின்போது சட்பூடா பழங்குடி பகுதியிலுள்ள பழங்குடி மக்களின் பிரச்சினைகளைத் தெரிந்துகொண்டார்.
1972 இல் அவர் தந்தையுடன் விவசாயத்தில் இணைந்தார். அவர் தந்தை ஒரு இயற்கை விவசாயி. ஆனால் கல்லூரியில் இரசாயன விவசாயத்தைப் பற்றி தெரிந்துகொண்ட பிறகு தன் பண்ணையிலும் இரசாயன விவசாயத்தைத் துவக்கினார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2015-05-01 அன்று மூலம் (PDF) பரணிடப்பட்டது. 2014-12-03 அன்று பார்க்கப்பட்டது.
**நேரடி-காணொளி** என்பது திரையரங்க வெளியீடு அல்லது தொலைக்காட்சி ஒளிபரப்பைக் காட்டிலும், ஒரு திரைப்படம் அல்லது தொலைக்காட்சி தொடர்கள், குறுகிய அல்லது சிறப்பு வாயிலாக பொதுமக்கள் பார்வைக்கு வீட்டு காணொளி வடிவங்கள் ஊடாக சென்றடைவதை இது குறிக்கிறது. ஒரு பெரிய ஆக்கசெலவில் உருவாகும் படங்களின் நேரடியாக காணொளியாக வெளியிடப்படுவது இல்லை. பெரும்பலான நேரடி-காணொளி வெளியீடு சுயாதீன திரைப்பட தயாரிப்பாளர்கள் மற்றும் சிறிய நிறுவனங்களுக்கும் இலாபகரமானதாக உள்ளது. சில நேரடி-காணொளி வகை படங்கள் உலகளவில் $50 மில்லியனுக்கும் அதிகமான வருவாயை ஈட்ட முடியும்.

மேற்கோள்கள்
-----------

1. ↑  Alvarez, Max J (1994-12-30). "Big Names Look For Bright Lights In Videoland". *Chicago Tribune*. Archived from the original on 2011-05-11. .
2. ↑  Clements, Jonathan; McCarthy, Helen (9 February 2015). *The Anime Encyclopedia, 3rd Revised Edition: A Century of Japanese Animation* (Third ). Stone Bridge Press. பக். 195–196. பன்னாட்டுத் தரப்புத்தக எண்:978-1-61172-018-1. .
3. ↑  DVD Exclusive Online. "Stars, Money Migrate To DVDP (archived)". 2006-05-15 அன்று மூலம் பரணிடப்பட்டது. 2007-01-13 அன்று பார்க்கப்பட்டது.
**ஆத்திரேலிய விலங்குவள தகவல் தொகுதி** (*Australian Faunal Directory*) என்பது ஆத்திரேலியாவில் காணப்படும் அனைத்து விலங்கு இனங்களின் வகைபாட்டியல் மற்றும் உயிரியல் தகவல்களின் இணையவழிப் பட்டியல் ஆகும். இது ஆத்திரேலியா அரசாங்கத்தின் வளங்குன்றா மேலாண்மை, சுற்றுச்சூழல், நீர், மக்கள் தொகை மற்றும் சமூகங்கள் துறையின் திட்டமாகும். மே 12, 2021க்குள், ஆத்திரேலிய விலங்கின தகவல் தொகுதியில் 126,442 சிற்றினங்கள் மற்றும் துணையினங்கள் பற்றிய தகவல்கள் சேகரிக்கப்பட்டுள்ளன. இது ஆத்திரேலியாவின் நிறுத்தப்பட்ட *விலங்கியல் பட்டியலின்* தரவுகளையும் உள்ளடக்கியது. மேலும் இது தொடர்ந்து குறிப்பிட்ட காலப்பகுதியில் புதுப்பிக்கப்படுகிறது. 1980களில் தொடங்கப்பட்டது, இது "நிலவாழ் முதுகெலும்புகள், எறும்புகள் மற்றும் கடல் விலங்கினங்கள் உட்பட அனைத்து ஆத்திரேலிய விலங்கினங்களின் பட்டியலையும்" தொகுத்து, "ஆத்திரேலிய உயிரியவகைப்பாட்டியல் தகவலமைப்பை" உருவாக்குவது இதனுடைய இலக்குகளில் ஒன்றாக நிர்ணயித்துள்ளது.

மேற்கோள்கள்
-----------

1. ↑  "Australian Faunal Directory". *BugGuide*. 6 January 2012 அன்று பார்க்கப்பட்டது.
2. 1 2  "Australian Faunal Directory". 13 May 2021. 13 May 2021 அன்று பார்க்கப்பட்டது.
3. ↑  Davie, P. J. F. A. Wells, and W. W. K. Houston. *Zoological Catalogue of Australia*. 19.3B, 19.3B. Collingwood, Vic: CSIRO, 2002, p. XIII.
4. ↑  Australian Biological Resources Study, and Australia. *Australian Faunal Directory*. Canberra, ACT: Dept. of the Environment and Heritage, 2000.
5. ↑  *Commonwealth Record*, Volume 5, Issues 26-34, p. 1282. Australian Government Publishing Service, 1980.

* 
*

வெளி இணைப்புகள்
---------------

* அதிகாரப்பூர்வ இணையதளம்
நீல மண்டலத்தில் உள்ள லோமா லிண்டா, சார்தீனியா, நிகோயா மூவலந்தீவு, இகாரியா மற்றும் ஓக்கினாவா தீவுளைக் காட்டும் வென் படம்
**இகாரியா தீவு** (**Icaria**, also spelled **Ikaria**) (கிரேக்க மொழி: Ικαρία), உலகில் அதிக வாழ்நாளைக் கொண்ட மனிதர்கள் வாழும் நீல மண்டலத்தில் உள்ளது. இது கிரேக்க நாட்டிற்குச் சொந்தமான இத்தீவு ஏஜியன் கடலின் வடக்கில் உள்ளது. இத்தீவு இகாரியா நகராட்சியால் நிர்வகிக்கப்படுகிறது. நீல மண்டலத்தில் அமந்த இகாரியா மக்களின் சராசரி வயது 100 ஆகும். இத்தீவில் 100 வயதிற்கு மேல் வாழ்பவர்கள் அதிகம்.

புவியியல்
---------

இகாரியாவில் மலைத்தொடர்
வடக்கு ஏஜியன் கடலில் உள்ள இகாரியா தீவு 255.303 சதுர கிலோமீட்டர்கள் (98.573 sq mi) கொண்டது. in இதன் கடற்கரை 102 மைல்கள் (164 கிலோமீட்டர்கள்) கொண்டது. இதன் மக்கள் தொகை 8,312 ஆகும். இத்தீவு 1,037 மீட்டர்கள் (3,402 அடிகள்) உயரம் கொண்ட மலைப்பாங்கான பகுதிகளில் அமைந்துள்ளது. இகாரியா தீவு சிவப்பு ஒயின் தயாரிப்புக்கு பெயர் பெற்றது.

இதனையும் காண்க
--------------

* நீல மண்டலம்

மேற்கோள்கள்
-----------

1. ↑  Detailed census results 2011 (கிரேக்கம்)
2. ↑  "ΦΕΚ A 87/2010, Kallikratis reform law text" (கிரேக்கம்). Government Gazette.
3. ↑  "Population & housing census 2001 (incl. area and average elevation)" (PDF) (கிரேக்கம்). National Statistical Service of Greece. 2015-09-21 அன்று மூலம் (PDF) பரணிடப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Ikaria***   
என்பதின் ஊடகங்கள் உள்ளன. 

* "The Island Where People Forget to Die" by Dan Buettner, *The New York Times*, October 24, 2012
**முகமது கமல் பின் ஹாசன்** (Mohd. Kamal bin Hassan) (பிறப்பு 27 அக்டோபர் 1942 இல் தற்போதைய மலேசியாவின் கிளாந்தான் பசீர் மாஸ் என்ற இடத்தில் பிறந்த ஒரு முஸ்லிம் கல்வியாளரும், இசுலாமிய அறிஞருமாவார். (குறிப்பாக தென்கிழக்கு ஆசியா பிராந்தியம் தொடர்பான ஆராய்ச்சி) இவர் 1998  முதல் 2006 வரை மலேசியாவின் சர்வதேச இசுலாமிய பல்கலைக்கழகத்தின் மதகுருவாக இருந்தார்.

கல்விப் பின்னணி
---------------

கமல், கோட்டா பருவில் உள்ள சுல்தான் இசுமாயில் பள்ளியில் பயின்றார். இவர் 1965 இல் மலாயா பல்கலைக்கழகத்தில் (யுஎம்) இசுலாமிய படிப்பில் இளநிலைப் பட்டம் பெற்றார். மேலும், கொலம்பியா பல்கலைக்கழகத்தில் முதுகலை படிப்பை முடித்தார். அங்கு இவர் 1970இல் கலைப்பிரிவில் முதுகலையும், 1972இல் தத்துவவியலில் முதுகலையும், 1975 இல் முனைவர் பட்டமும் பெற்றார்.

தொழில்
------

மலேசியாவின் தேசிய பல்கலைக்கழகத்தில் தனது கல்வி வாழ்க்கையைத் தொடங்கினார். அங்கு 1979 இல் உசுலுதீன் மற்றும் தத்துவத் துறையின் தலைவராக இருந்தார். பின்னர் இவர் முழு நேரப் பேராசிரியராக நியமிக்கப்பட்டார். பின்னர் இவர் மலேசியாவின் சர்வதேச இசுலாமிய பல்கலைக்கழகத்தில் சேர்ந்தார். அங்கு இவர் 1983 இல் இசுலாமிய வெளிப்படுத்தப்பட்ட அறிவு மற்றும் மனித அறிவியல் பீடத்தை நிறுவினார். 

நாட்டிற்கு இவர் செய்த பங்களிப்பைக் குறிக்க, இவர் 2017 இல் ஒரு தேசிய கல்வித் தலைவராக தேர்ந்தெடுக்கப்பட்டார். மலேசிய கல்வியில் 42 ஆண்டுகள் பணியாற்றிய பின்னர் இவர் 30 சூலை 2018 அன்று மலேசியாவின் சர்வதேச இசுலாமிய பல்கலைக்கழகத்தை விட்டு வெளியேறினார். மலேசியாவின் சர்வதேச இசுலாமிய பல்கலைக்கழகத்திலிருந்து வெளியேறுவதற்கு முன்பு, இவர் இசுலாமியமயமாக்கல் மையத்தில் ஒரு புகழ்பெற்ற பேராசிரியராக இருந்தார். மலேசியாவில் உள்ள மூன்று கல்வியாளர்களில் ஒருவரான இவர், 2010 இல் உயர்கல்வி அமைச்சகத்தால் புகழ்பெற்ற பேராசிரியர் பதவிக்கு உயர்த்தப்பட்டார். 

### மலேசியாவின் மரியாதை

* Malaysia : மலேசியாவின் மகுடத்திற்கு விசுவாசத்தின் உத்தரவு (2006)

குறிப்புகள்
-----------

1. ↑  Ibrahim, Salina (17 April 2001). "UIAM isi harapan ummah" (in ms). *Utusan Malaysia*. Archived from the original on 4 ஆகஸ்ட் 2018. .
2. ↑  "Tan Sri Prof. Dr. Mohd. Kamal Hassan – WICULS 2016". *World Islamic Countries University Leaders Summit* (ஆங்கிலம்). 2019-02-24 அன்று மூலம் பரணிடப்பட்டது. 2018-08-04 அன்று பார்க்கப்பட்டது.
3. ↑  "3 named distinguished professors". *www.thesundaily.my* (ஆங்கிலம்). 2018-08-04 அன்று பார்க்கப்பட்டது.
4. ↑  "Semakan Penerima Darjah Kebesaran, Bintang dan Pingat". 2019-07-19 அன்று மூலம் பரணிடப்பட்டது. 2021-01-29 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* United States
* ஆத்திரேலியா
* நெதர்லாந்து

 |
| கல்விசார் | 
* CiNii

 |
| மக்கள் | 
* Trove

 |
| மற்றவை | 
* IdRef

 |
**முகமது எகியா** (*Mohamed Ehiya*) என்பவர் ஒரு மலர் வர்த்தகர் ஆவார். இவர் ஆசிய அளவில் தொடர்ந்து முதலிடத்தில் இருந்து வருகிறார். உலகமெங்கும் சுமார் 4500 ஏக்கருக்கும் மேற்பட்ட பரப்பளவில் மலர்களை சாகுபடி செய்து வரும் இவர் 14 நாடுகளுக்கும் மேற்பட்ட உலக நாடுகளுக்கு ஏற்றுமதியையும் செய்து வருகிறார்.

சுயசரிதை
--------

இந்திய மாநிலமான தமிழகத்தின் தஞ்சாவூர் மாவட்டத்திலுள்ள திருவையாறை அடுத்த நடுக்கடை என்ற சிறிய கிராமத்தில் முகமது கனி, அமீர் ஜான் தம்பதியினருக்கு மூன்று சகோதரர்களில் இரண்டாவதாகப் பிறந்தார்.  தனது ஆரம்பக்கல்வியை நடுக்கடையில் முடித்த இவர், உயர்நிலைக் கலிவிக்காக திருவையாறு சென்று அங்கு ஆறாம் வகுப்பில் சேர்ந்தார். அங்கே தனது ஆசிரியரின் கோபத்தினால் இவரது கல்வி தடைபட்டது. 

பின்னர், மலேசியாவில் வேலைபார்த்து வந்த இவரது தந்தைக்கு உதவியாக சிலகாலம் அவருடன் இருந்தார். பின்னர், துபாயில் வேலை பார்த்து வந்த தனது சகோதரனிடம் சென்றார். அவர் இவருக்கு துபாய் காவல் நிலையத்தில் ஒரு அலுவலக உதவியாளர் பணியினைப் பெற்றுத் தந்தார். விடுமுறை நாட்களில் தனது சகோதரனுக்கு உதவியாக அவர் பணி செய்து வந்த பூக்கடைக்குச் செல்லத் தொடங்கினார்.

புதிய வணிகம்
------------

மலர் வியாபாரத்திற்கு உலகமெங்கும் வரவேற்பு இருந்ததை அறிந்த எகியா தனது சகோதரன் பசீர் அகமதுவுடன் சேர்ந்து 1993இல் துபாயில் "சன் புளோரா டிரேடிங்" என்ற சிறிய அளவில் வர்த்தகத்தை ஆரம்பித்தார். பின்னர், படிப்படியாக சார்ஜா, மலேசியா, கென்யா  , பெங்களூர், சிட்னி, கோலாலம்பூர், பேங்காக், மஸ்கட் கத்தார், எத்தியோப்பியா,[ தாய்லாந்து]] சவூதி அரேபியா போன்ற இடங்களில் தனது வர்த்தகத்தை விரிவுபடுத்தினார். இவரது நிறுவனம் தற்போது 6000 மேற்பட்ட பணியாளர்களைக் கொண்டுள்ளது.

பிற வணிகங்கள்
-------------

எகியா, மலர் வர்த்தகம் தவிர வீட்டுமனை விற்பனை, சுற்றுலாப் போக்குவரத்து, பெட்ரோலியப் பொருட்கள் வர்த்தகம் போன்றவற்றிலும் ஈடுபட்டு வருகிறார். மற்றும் மலேசியாவில் உணவு, மருத்துவ உபகரண வர்த்தகமும், கானாவில் மர வர்த்தகத்திலும் ஈடுபட்டு வருகிறார்.

அறக்காரியங்கள்
--------------

* திருவையாரில் தான் படித்த பள்ளிக்கு மூன்று வகுப்பறைகள் கொண்ட ஒரு கட்டிடம் கட்டி அதற்கு தனது தலைமையாசிரியர் டி.என் பட்டாபிஷேகத்தின் பெயரை வைத்துள்ளார்.
* தஞ்சாவூரில் ஒரு கிறிஸ்துவ தேவாலயத்தை புதுப்பிக்கும் பணிக்கு நிதியுதவி செய்துள்ளார்.
* தனது சொந்த ஊரான நடுக்கடையில் ஒரு இசுலாமியத் தொழுகைக் கூடம் கட்டித் தந்துள்ளார்.

குடும்பம்
---------

இவருக்கு பசீர் அகமது, சாதிக் பாட்சா என்ற இரு சகோதரர்கள் இருக்கின்றனர். இவருக்கு மெஹ்ராஜ் பேகம் என்பவருடன் திருமணம் நடைபெற்றது. தம்பதியினருக்கு சமீர் என்ற ஒரு மகனும், சமீரா என்ற ஒரு மகளும் (இரட்டைக் குழந்தைகள்) இருக்கின்றனர்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2021-05-14 அன்று மூலம் பரணிடப்பட்டது. 2021-05-14 அன்று பார்க்கப்பட்டது.
2. ↑
3. ↑

வெளி இணைப்புகள்
---------------

*
**ஆத்திசூடி திறவுகோல்** என்னும் நூல் ஆத்திசூடி நூலின் பெருமையை உணர்ந்து போற்றிப் பாடும் நூல்களில் ஒன்று.   

குறுமுனி என்பவரால் செய்யப்பட்டது.   

இந்தக் குறுமுனி என்பவர் யார் என விளங்கவில்லை, 

அ முதல் ஃ வரை உள்ள ஆத்திசூடி வருக்கக் கோவைக் அடி ஒவ்வொன்றையும் ஈற்றில் வரும்படி வைத்து ஒவ்வொன்றுக்கும் ஓர் எண்சீர் விருத்தப்பாடல் இந்த நூலில் பாடப்பட்டுள்ளது.   

பாடலின் உட்பொருள் அந்த ஆத்திசூடியின் பொருளை விளக்குவதாக உள்ளது.

* அறஞ்செய விரும்பு – என்பதற்கான பாடல்

அறனென்ற பொருளல்லால் உலகின் கண்ணே

அண்டருக்குத் தான்முனிவர் காணார் சூக்மம்
சரமென்று பெயர்பெற்று உலகில் தானும்

தனக்குள்ளே தானாகி அண்ட மாகிப்
பரமென்ற கீர்த்தியுள்ள சித்தர் யோகி

பரிவாக உச்சரித்து நமனை வெல்வார்
குருவென்றும் சீடரென்றும் கற்பம் என்றும்

குவலயத்தில் அறம்செய்ய விரும்பும் ஆச்சே.
* இந்தப் பாடல் மிகவும் தாழ்ந்த நடையில் உள்ளது.
	+ ஆத்திசூடி நூலின் காலம் 12ஆம் நூற்றாண்டு. இந்தத் திறவுகோல் நூலின் காலம் மிகவும் பிற்பட்டது. சொல்வதற்கில்லை.

கருவிநூல்
---------

* மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
**நேரியமங்கலம்** *(Neriamangalam)* என்பது இந்திய மாநிலமான கேரள மாநிலத்தில் உள்ள எர்ணாகுளம் மாவட்டத்திலுள்ள ஒரு கிராமமாகும்.  பெரியாறுஆற்றங்ரையில் இந்த ஊர் அமைந்து்ளது. இது எர்ணாகுளம் மற்றும் இடுக்கி மாவட்டங்களின் எல்லையில் உள்ளது. 

இந்த பகுதியில் விவசாயமே பிரதானமாக உள்ளது. நேரியமங்கலம் பாலம், இராணிக்கல்லு (இராணியின் கல்) போன்றவை வரலாற்று முக்கியத்துவம் வாய்ந்தவை. பெரியாறு ஆற்றின் குறுக்கே கட்டப்பட்ட நேரியமங்கலம் பாலம், பெரும்பாலும் 'மலையிடங்களின் நுழைவாயில்' என்று அழைக்கப்படுகிறது. ஏனெனில் இது இடுக்கி மாவட்டத்தின் உயர் பகுதிகளுக்கு, குறிப்பாக மூணாறுக்குச் செல்லும் வழியில் உள்ளது. இந்த பாலத்தை திருவிதாங்கூர் மகாராஜா 1935இல் உருவாக்கினார். இப்போது பாலம் தமிழ்நாட்டின் தனுஷ்கோடிக்குச் செல்லும் தேசிய நெடுஞ்சாலை 49இன் ஒரு பகுதியாகும்.

முக்கிய இடங்கள்
---------------

 தேவாலயம்
இங்குள்ள புனித சூசையப்பர் தேவாலயம், இந்த பிராந்தியத்தைச் சேர்ந்த சிரோ-மலபார் கிறிஸ்தவர்களுக்கு ஒரு முக்கிய வழிபாட்டுத் தலமாகும். இந்த பிராந்தியத்தில் ஒரு முக்கியமான கல்வி நிறுவனமான ஜவஹர் நவோதயா வித்யாலயா, அமைந்துள்ளது. கேரள மாநிலத்தில் அதிக சராசரி மழை பொழியும் இடங்களில் ஒன்றாகும். எனவே இந்த இடம் 'கேரளாவின் சிரபுஞ்சி' என்று கருதப்படுகிறது. இங்கிருந்து சுமார் 17.6 கி.மீ (11 மைல்) தொலைவில் கோதமங்கலம் அமைந்துள்ளது.

புள்ளிவிவரங்கள்
---------------

2011 மக்கள் தொகைக் கணக்கெடுப்பின்படி, நேரியமங்கலத்தில் 15,994 மக்கள் தொகை 8,017 ஆண்களும் 7,977 பெண்களும் உள்ளனர்.

குறிப்புகள்
-----------

1. ↑  "Census of India : Villages with population 5000 & above". Registrar General & Census Commissioner, India. 2008-12-10 அன்று பார்க்கப்பட்டது.
2. ↑  "District Census Handbook 2011: Ernakulam" (PDF). *censusindia.gov.in*. 2011. p. 217.

| * பா
* உ
* தொ
எர்ணாகுளம் மாவட்டத்தில் உள்ள நகரங்களும் ஊர்களும் |
| --- |
| மாவட்டத் தலைமையகம்: காக்கநாடு |
| எர்ணாகுளம் | 
* ஆலுவா
* அங்கமாலி
* சேந்தமங்கலம்
* செங்கமநாடு
* சேரநல்லூர்
* சூர்ணிக்கரை
* சொவ்வரை
* எடத்தலை
* ஏலூர்
* கடமக்குடி
* கொடுங்ஙல்லூர்
* களமசேரி
* கொச்சி
* கோதமங்கலம்
* கோட்டுவள்ளி
* குரீக்காடு
* மரடு
* முளவுக்காடு
* மூவாற்றுப்புழை
* வடக்கன் பறவூர்
* வடுத்தளை
* பெரும்பாவூர்
* திருவாங்குளம்
* திருப்பூணித்துறை
* வரப்புழா
* வாழக்காலை
* இடக்கொச்சி

 |
| 
* ஆலப்புழை
* எறணாகுளம்
* இடுக்கி
* கண்ணூர்
* காசர்கோடு
* கொல்லம்
* கோட்டயம்
* கோழிக்கோடு
* மலப்புறம்
* பாலக்காடு
* பத்தனந்திட்டா
* திருவனந்தபுரம்
* திருச்சூர்
* வயநாடு

 |

விக்கிமீடியா பொதுவகத்தில்,  
 ***Neriamangalam Bridge***   
என்பதின் ஊடகங்கள் உள்ளன.
**ஜெய்கர் கோட்டை மற்றும் அரண்மனை** (*Jaigarh Fort*) இந்தியாவின் இராஜஸ்தான் மாநிலத் தலைநகரம் செய்ப்பூர் நகரத்தின் அமேர் பகுதியில், ஆரவல்லி மலைத்தொடரில் அமைந்துள்ளது.

இராசபுத்திர குலத்தவரான மன்னர் இரண்டாம் சவாய் ஜெய்சிங் என்பவர் தனது போர் வெற்றியை கொண்டாடும் நோக்கில் ஜெய்கர் கோட்டை மற்றும் அரண்மனையை, 1726ல் கட்டத்துவங்கினார்.

ஆம்பர் கோட்டையின் வடிவத்தில் கட்டப்பட்ட ஜெய்கர் கோட்டையை வெற்றிக் கோட்டை என்றும் அழைப்பர். இக்கோட்டை, வடக்கு - தெற்கில் 3 கிலோ மீட்டர் நீளமும், கிழக்கு - மேற்கில் 1 கிலோ மீட்டர் நீளம் கொண்டது. கோட்டையின் சுவர்களை எதிரிகள் இடிக்க முடியாத அளவிற்கு உறுதி கொண்டது.

இக்கோட்டையின் மேல் உள்ள பீரங்கி, உலகின் பெரிய பீரங்கிகளில் ஒன்றாகும்.

ஜெய்கர் அரண்மனை வளாகத்தில் லெட்சுமி விலாஸ், லலிதா கோயில், விலாஸ் கோயில் மற்றும் ஆரம் கோயில், ஆயுத சாலை மற்றும் அருங்காட்சியகம் உள்ளது. ஆம்பர் கோட்டையும், ஜெய்கர் கோட்டையும், பூமிக்கடியில் உள்ள சுரங்கப்பாதை இணைக்கிறது.

புவியியல்
---------


|  |  |  |
| --- | --- | --- |
| இடது: ஆம்பர்கோட்டையிலிருந்து ஜெய்கர் கோட்டையின் காட்சி. வலது:ஜெய்கர் கோட்டையிலிருந்து ஆரவல்லி மலைத்தொடரின் காட்சி |  | இடது: ஆம்பர்கோட்டையிலிருந்து ஜெய்கர் கோட்டையின் காட்சி. வலது:ஜெய்கர் கோட்டையிலிருந்து ஆரவல்லி மலைத்தொடரின் காட்சி |
| இடது: ஆம்பர்கோட்டையிலிருந்து ஜெய்கர் கோட்டையின் காட்சி. வலது:ஜெய்கர் கோட்டையிலிருந்து ஆரவல்லி மலைத்தொடரின் காட்சி |

ஜெய்கர் கோட்டை, ஆரவல்லி மலைத்தொடரில், 400 மீட்டர் உயரமுடைய ஒரு மலையில், ஆம்பர் கோட்டைக்கு மேலாகக் கட்டப்பட்டுள்ளது. இக்கோட்டையிலிருந்து ஆம்பர் கோட்டை மற்றும் ஆரவல்லி மலைத்தொடர்களை கண்காணிக்கலாம்.

ஜெய்பூர் - தில்லி செல்லும் நெடுஞ்சாலையில், செய்ப்பூர் நகரத்திலிருந்து பத்து கிலோ மீட்டர் தொலைவில் ஜெய்கர் கோட்டை உள்ளது.

வரலாறு
------

முகலாய வாரிசுமைப் போரின் போது, ஜெய்கர் கோட்டையில் அடைக்கலம் புகுந்த தாரா சிக்கோ
முகலாயப் பேரரசர் ஷாஜகான் மறைவிற்குப் பின் ஏற்பட்ட வாரிசுரிமைப் போரின் போது முடிக்குரிய இளவரசர் தாரா சிக்கோ, அவுரங்கசீப்பால் விரட்டப்பட்டு, ஜெய்கர் கோட்டையில் 1658ல் அடைக்கலம் புகுந்தார்.

படக்காட்சிகள்
-------------

ஜெய்கர் கோட்டையின் அகலப் பரப்புக் காட்சி

இதனையும் காண்க
--------------

* இராஜஸ்தானின் மலைக் கோட்டைகள்

மேற்கோள்கள்
-----------

விக்கிமீடியா பொதுவகத்தில்,  
 ***Jaigarh Fort***   
என்பதின் ஊடகங்கள் உள்ளன. 


1. 1 2 3 4  Pippa de Bruyn; Keith Bain; David Allardice; Shonar Joshi (1 March 2010). *Frommer's India*. Frommer's. பக். 521–522. பன்னாட்டுத் தரப்புத்தக எண்:978-0-470-55610-8.. பார்த்த நாள்: 16 April 2011.
2. 1 2 3  D. Fairchild Ruggles (2008). *Islamic gardens and landscapes*. University of Pennsylvania Press. பக். 205–206. பன்னாட்டுத் தரப்புத்தக எண்:978-0-8122-4025-2.. பார்த்த நாள்: 16 April 2011.
3. 1 2  "Jaigarh Fort – Jaipur, India". cs.utah.edu. 11 March 2014 அன்று மூலம் பரணிடப்பட்டது. 14 April 2011 அன்று பார்க்கப்பட்டது.
4. 1 2 3  "Jaipur". Jaipur.org.uk. 16 April 2011 அன்று பார்க்கப்பட்டது.
**உப்பூர்**, (**Uppoor**) தமிழ்நாடு மாநிலத்தின் இராமநாதபுரம் மாவட்டத்தின் இராஜசிங்கமங்கலம் வட்டத்தில், இராஜசிங்கமங்கலம் ஊராட்சி ஒன்றியத்தில் உள்ளது. வங்காள விரிகுடா கடற்கரையில் உள்ள உப்பூர் கிராமம், கிழக்கு கடற்கரை சாலையில் தொண்டிக்கும் - தேவிபட்டினத்திற்கும் இடையே அமைந்துள்ளது.  1658.71 ஹெக்டேர் பரப்பு கொண்ட உப்பூர் கிராமம், உப்பூர் ஊராட்சியில் அமைந்துள்ளது. 

வங்காள விரிகுடா கடற்கரை கிராமமான உப்பூரின் அஞ்சல் சுட்டு எண் 623525 ஆகும். இதனருகில் உள்ள அஞ்சலகம் இராஜசிங்கமங்கலம் உள்ளது. தொலைபேசி குறியீடு எண் 04567 ஆகும். இக்கிராமத்தினரின் முக்கியத் தொழில் கடல் மீன் பிடித்தல் ஆகும். உப்பூர் வெயிலுகந்த விநாயகர் ஆலயம், இக்கிராமத்தின் புகழ் பெற்ற கோயிலாகும். 2011ம் ஆண்டின் மக்கள்தொகை கணக்கெடுப்பின்படி, உப்பூர் கிராமத்தின் மக்கள்தொகை 4,043 ஆகும். அருகமைந்த நகரங்கள் இராமநாதபுரம் மற்றும் இராஜசிங்கமங்கலம்,தொண்டி, தேவிபட்டினம், திருவாடானை ஆகும்.

உப்பூர் கிராமம்,  திருவாடானை சட்டமன்றத் தொகுதிக்கும்,  இராமநாதபுரம் மக்களவைத் தொகுதிக்கும் உட்பட்டது.

கல்வி நிலையங்கள்
----------------

* ஊராட்சி ஒன்றிய துவக்கப் பள்ளி
* ஊராட்சி ஒன்றிய நடுநிலைப் பள்ளி
* அரசு உயர்நிலைப் பள்ளி

வழிபாட்டுத் தலங்கள்
-------------------

* உப்பூர் வெயிலுகந்த விநாயகர் ஆலயம்

மேற்கோள்கள்
-----------

1. ↑  குகூள் வரைபடத்தில் உப்பூர் கிராமத்தின் அமைவிடம்
2. ↑  Uppoor Village
3. ↑  Uppoor Village
**ஜெயானந்த லாமா** (ஆங்கிலம்: *Jayananda Lama*; நேபாளி: जयानन्द लामा; 1956-23 பிப்ரவரி 2022) என்பவர் நேபாள நாட்டுப்புற பாடகர் மற்றும் நடிகர் ஆவார்.

வாழ்க்கை
--------

லாமா நேபாளத்தின் பஹ்ராபிசில் பிறந்தார், இவர் தனது 13 வயதில் தேசிய போட்டியில் பங்கேற்று ஆறுதல் பரிசு பெற்றார். இந்தியாவில் உள்ள லலித் கலா வளாகத்தில் பாரம்பரிய இசையில் இளங்கலை பட்டமும், இந்தியாவின் அலகாபாத் பல்கலைக்கழகத்தில் பாரம்பரிய இசையில் முதுகலைப் பட்டமும் பெற்றார். இவர் நேபாள அரச அகாதமியிலும், நேபாள வானொலியான, *ரேடியோ நேபாளில்* நாட்டுப்புறத் துறைத் தலைவராகவும் பணியாற்றினார்.

லாமா *மான் கோ பந்த்* (1973) திரைப்படத்தில் நடிகராக அறிமுகமானார். இதன் பிறகு நூற்றுக்கும் மேற்பட்ட படங்களில் நடித்துள்ளார்.

லாமா 23 பிப்ரவரி 2022 அன்று, தனது 65வது வயதில், பக்தாபூர், கௌஷல்தாரில் உள்ள தனது வீட்டின் முன் இறந்த நிலையில் கிடந்தார். .

பாடல்கள்
--------

* *கலகதே கைன்யோ*
* *முலா கோ சானா*
* *சலாலா பானி*
* *சுயின் சுயின் சுயின்கனே ஜூட்டா*
* *ஹெர்டாமா ராம்ரோ*
* *உன்போ தா சைலுங்*

மேற்கோள்கள்
-----------

1. ↑  "Popular actor and folk singer Jayananda Lama passes away".
2. ↑  "Folk singer Jayananda Lama".
3. ↑  "Actor and singer Jayananda Lama passes away at 65".

வெளி இணைப்புகள்
---------------

* ஐ.எம்.டி.பி இணையத்தளத்தில் Jayananda Lama
* லாமா ஜெயானந்த லாமா டிசுக்கோக்சு இல்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF

 |
| தேசிய | 
* United States

 |
**குசி கபீர்** (*Khushi Kabir*) என்பவர் வங்காளதேச சமூக சேவகர், பெண்ணியவாதி மற்றும் சுற்றுச்சூழல் ஆர்வலர் ஆவார்.

ஆரம்ப கால வாழ்க்கை
------------------

குசி கபீர் டாக்கா பல்கலைக்கழகத்தின் நுண்கலை பீடத்தில் நுண்கலைகளில் (ஓவியம் மற்றும் வரைதல்) பட்டம் பெற்றார்.

பணி
---

1972-ல், வங்காளதேச விடுதலைப் போருக்குப் பிறகு, குசி கபீர் வங்காளதேச அரசு சாரா அமைப்பில் சேர்ந்தார். இவர் வங்காளதேசத்தின் கிராமப்புறங்களில் ஒதுக்கப்பட்ட சமூகங்களுடன் பணிபுரிந்தார். இவர் அரசு சாரா உரிமைகள் அமைப்பான நிஜேரா கோரியில் ஒருங்கிணைப்பாளராகச் சேர்ந்தார். நிஜேரா கோரி வங்காளதேசத்தில் 237787 உறுப்பினர்களைக் கொண்ட மிகப்பெரிய அரசு சாரா அமைப்புகளில் ஒன்றாகும். இவர் பன்னாட்டு சிட்டகாங் மலைப்பாதை ஆணையத்தின் உறுப்பினராக உள்ளார். இவர் கொள்கை உரையாடல் மையத்தின் இயக்குநராகவும் உள்ளார். வங்கதேசத்தில் 2013-ல் நூறு கோடியினர் கிளர்ச்சியினை ஒருங்கிணைத்தார்.

குசி கபீர் வங்காளதேச தரைப்படை முகாம்கள் மற்றும் நிறுவல்களுக்காக நிலம் கையகப்படுத்துவதற்கு எதிராகப் கருத்துக்களைத் தெரிவித்தார். 2015-ல் ஜோன்டா மாவட்டம்-25 இன் 14வது இருபதாண்டு மண்டல மாநாட்டில் வாழ்நாள் சாதனையாளர் விருது இவருக்கு வழங்கப்பட்டது. பிரதம மந்திரி சேக் அசீனாவிற்கு எதிராக தீங்கு விளைவித்ததற்காக இவர் மீது அவதூறு வழக்கு பதிவு செய்யப்பட்டது. ஆனால் சூன் 4, 2016 அன்று புகாரில் விவரக்குறிப்பு இல்லாததால் வழக்கு வங்காளதேச உயர் நீதிமன்றம் இந்த வழக்கினைத் தள்ளுபடி செய்தது. பின்னர் 27 நவம்பர் 2017 அன்று கபீர், வங்காளதேசத்தில் சிறுபான்மையினருக்கு எதிரான மத அடிப்படையிலான வன்முறைக்கு எதிராகப் பேசினார். மேலும் சிறுபான்மையினரைப் பாதுகாக்க அரசாங்கம் இன்னும் அதிகமாகச் செய்ய வேண்டும் என்று அழைப்பு விடுத்தார்.கபீர் கையெழுத்திடப்பட்ட சிட்டகாங் மலைப்பாதை அமைதி ஒப்பந்தத்தை நடைமுறைப்படுத்த அழைப்பு விடுத்துள்ளார்.

மேற்கோள்கள்
-----------

1. ↑  Lee, Matilda. "Campaign Hero: Khushi Kabir, empowering Bangladesh's most vulnerable". *The Ecologist* (ஆங்கிலம்). 29 November 2017 அன்று பார்க்கப்பட்டது.
2. 1 2 3  "Khushi Kabir". *One Billion Rising Revolution*. 10 July 2013. 29 November 2017 அன்று பார்க்கப்பட்டது.
3. ↑  "Chittagong Hill Tracts: Indigenous Women Disproportionately Affected By Violence and Discrimination in Bangladesh". *UNPO* (ஆங்கிலம்). 29 November 2017 அன்று பார்க்கப்பட்டது.
4. ↑  "Call against land acquisition for army installations". *Prothom Alo*. Archived from the original on 1 டிசம்பர் 2017.. பார்த்த நாள்: 29 November 2017.
5. ↑  "Empower women for a better world". *The Daily Star*.. பார்த்த நாள்: 29 November 2017.
6. ↑  "Court dismisses case against Khushi Kabir for allegedly 'slandering' PM". *Dhaka Tribune*.. பார்த்த நாள்: 29 November 2017.
7. ↑  "Rights activists: Communal attacks increasing because of culture of impunity". *Dhaka Tribune*.. பார்த்த நாள்: 29 November 2017.
8. ↑  "Govts cool on its full execution". *The Daily Star*.. பார்த்த நாள்: 29 November 2017.
**ஆத்தியடிப் பிள்ளையார் கோயில்** (ஆத்தியடி சித்தி விநாயகர்) 100 வருடம் பழமை வாய்ந்த, புனிதம் மிகுந்த, அமைதியான ஒரு கோயில். இக்கோயில் பருத்தித்துறையில் ஆத்தியடி என்னும் ஊரில் அமைந்துள்ளது.

வரலாறு
------

நூற்றாண்டு மலர்
---------------

 ஆத்தியடிப் பிள்ளையார் கோயில்  
நூற்றாண்டு மலர்
ஆத்தியடிப் பிள்ளையார் கோயிலின் நூறு வருட பூர்த்தியை முன்னிட்டு, ஆத்தியடிப் பிள்ளையார் கோவில் தரும பரிபாலன சபை, "நூற்றாண்டு மலர்" ஒன்றை 2004 இல் வெளியிட்டது. இம் மலரில் கோவில் வரலாறு, தரும பரிபாலன சபைக் கீதம், ஊஞ்சல், நாயகன் பதிகம், தரும பரிபாலன சபை நடந்து வந்த பாதை, அன்பும் அறனும், சமுகத்தில் சமயம் போன்ற கட்டுரைகளும், சனசமுக நிலையம், சைவ மன்ற பாலர் பாடசாலை பற்றிய விபரங்களும் அடங்கியுள்ளன.

ஆத்தியடி சுப்பிரமணியர் மேற் பதிகம்
----------------------------------

**ஆத்தியடி சுப்பிரமணியர் மேற் பதிகம்** 1913 இல் கோ. கணபதிப்பிள்ளை அவர்களால் கோவில் முதல் மகா கும்பாவிஷேகத்தின் போது பாடப்பெற்றது.

மஹா கும்பாபிஷேகம்
-----------------

வெளி இணைப்புகள்
---------------

* ஆத்தியடிப் பிள்ளையார் கோயில் நூற்றாண்டு விழா மலர்
* ஆத்தியடிப் பிள்ளையார் கோயில் புகைப்படங்கள்
* ஆத்தியடிப் பிள்ளையார் கோயில் மஹா கும்பாபிஷேகம்புகைப்படங்கள் (12 ஜூன், 2011)
[*தொடர்பிழந்த இணைப்பு*]
* ஆத்தியடிப் பிள்ளையார் கோயில் எண்ணெய்க்காப்பு புகைப்படங்கள் (12 ஜூன், 2011)
[*தொடர்பிழந்த இணைப்பு*]
**சங்கத்தானை** யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஒரு ஊர் ஆகும். யாழ்ப்பாணக் குடாநாட்டின் தெற்கில் உள்ள உப்பாறு கடலேரிக்கு அண்மையில் இருந்தாலும் இவ்வூருக்குக் கடலேரியுடன் எல்லை கிடையாது. இவ்வூரின் வடக்கில் மீசாலை வடக்கும், கிழக்கு எல்லையில் அல்லாரையும், மேற்கில் மந்துவில், சாவகச்சேரி நகரப் பகுதி என்பனவும், தெற்கில் கோயிற்குடியிருப்பும் உள்ளன. இவ்வூர் சங்கத்தானை கிராம அலுவலர் பிரிவுக்குள் அடங்கியுள்ளது.

யாழ்ப்பாணம்-கண்டி வீதியும், தெற்கிலிருந்து யாழ்ப்பாணம் நோக்கிச் செல்லும் தொடர்வண்டிப் பாதையும் இவ்வூரினூடாகச் செல்கின்றன. இவ்வூரில் ஒரு தொடர்வண்டி நிலையமும் உள்ளது.

குறிப்புகள்
-----------

1. ↑  Statistical Information-2010, பக். 17ல் உள்ள நிலப்படத்தைப் பார்க்க.

உசாத்துணைகள்
------------

* Statistical Information of the Northern Province-2014, Northern Provincial Council, Sri Lanka.
* Statistical Information 2010, Northern Provincial Council, Sri Lanka.

இவற்றையும் பார்க்கவும்
----------------------

* சாவகச்சேரி பிரதேச செயலாளர் பிரிவு
* யாழ்ப்பாண மாவட்டத்தில் உள்ள ஊர்களின் பட்டியல்
**ஆத்தாளூர் வீரமாகாளியம்மன் கோயில்** தஞ்சாவூர் மாவட்டத்தில் உள்ள அம்மன் கோயிலாகும்.

அமைவிடம்
--------

இக்கோயில் பேராவூரணிக்கு வடக்கில் 2 கிமீ தொலைவில் அமைந்துள்ளது.

மூலவர்
------

இக்கோயிலிலுள்ள மூலவராக காளியம்மன் உள்ளார். அன்னையை ஆத்தா என்று கூறும் நிலையில் அவர் உள்ள ஊர் ஆத்தாளூர் என்றழைக்கப்படுகிறது.

அமைப்பு
-------

கோயில் மேற்கு நோக்கிய நிலையில் அமைந்துள்ளது. தீய சக்திகளை அழித்து, மக்களைக் காப்பதற்காக எட்டு கரங்களோடு, எருமைத் தலையினைக் கொண்டு அசுரனை காலால் மிதித்த கோலத்தில் உள்ளார். இங்குள்ள அம்மன் குளம் புனித தீர்த்தமாகக் கருதப்படுகிறது.வேப்ப மரமும், வன்னி மரமும் தல மரங்களாகும்.இங்கு ேவப்பமரம்,வன்னி மரம் மற்றும் வில்வ மரம் ஆகியன ஒரே இடத்தில் இருப்பது மிகவும் விசேசமாகும்.

மேற்கோள்கள்
-----------

1. 1 2   திருக்கோயில்கள் வழிகாட்டி, தஞ்சாவூர் மாவட்டம், தமிழ்நாடு அரசு இந்து சமய அறநிலையத்துறை, 2014

வெளியிணைப்புகள்
---------------

* ஆத்தாளூர் வீரமாகாளியம்மன் திருக்கோயில் தினமலர் கோயில்கள்
* வீரமாகாளியம்மன் கோவில் கும்பாபிஷேகம் : திரளான பக்தர்கள் சாமி தரிசனம், தினத்தந்தி, 9 சூன் 2016
***ஆத்திரேலிய விலங்கியல் ஆய்விதழ்*** (Australian Journal of Zoology) என்பது சி.எஸ்.ஐ.ஆர்.ஓ பதிப்பக வெளியீடான, ஒரு சர்வதேச சக மதிப்பாய்வு செய்யப்பட்ட அறிவியல் ஆய்விதழ் ஆகும். இது ஆத்திரேலிய விலங்கினங்களில் சிறப்புக் கவனம் செலுத்திச் செய்யப்பட்ட விலங்கியல் ஆய்வு குறித்த ஆராய்ச்சி கட்டுரைகள் மற்றும் மதிப்பாய்வுக் கட்டுரைகளை வெளியிடுகிறது. மேலும் விலங்கியலின் உட்பட துறைகளான உடற்கூறியல், உடலியல், மூலக்கூறு உயிரியல், மரபியல், இனப்பெருக்க உயிரியல், வளர்ச்சி உயிரியல், ஒட்டுண்ணியியல், உருவியலையும், நடத்தை, சூழலியல், விலங்கினப் புவிபரவல், உயிரியல் அமைப்புமுறை மற்றும் பரிணாமம் முதலியவற்றில் மேற்கொள்ளப்படும் ஆய்வின் முடிவுகளை வெளியிடுகிறது.

இந்த ஆய்விதழின் தற்போதைய தொகுப்பு ஆசிரியராகப் பால் கூப்பர் (ஆத்திரேலிய தேசிய பல்கலைக்கழகம்) உள்ளார்.

சுருக்கம் மற்றும் அட்டவணைப்படுத்தல்
-----------------------------------

அக்ரிகோலா, எல்சேவியர் பயோபேஸ், உயிரியல் சுருக்கங்கள், பயாசிஸ், சிஏபி சுருக்கங்கள், வேதியியல் சுருக்கங்கள், தற்போதைய பொருளடக்கம் (வேளாண்மை, உயிரியல் மற்றும் சுற்றுச்சூழல் அறிவியல்), அறிவியல் மேற்கோள் அட்டவணை, ஸ்கோபஸ் மற்றும் விலங்கியல் பதிவில் இந்த ஆய்விதழில் வெளியிடப்படும் ஆய்வுக் கட்டுரைகளின் சுருக்கம் அட்டவணைப்படுத்தப்படுகின்றன.

தாக்க காரணி
-----------

ஆய்விதழ் மேற்கோள் அறிக்கைகளின்படி, பத்திரிகை 2019இன் தாக்கக் காரணி 1.00 ஆகும்.

மேலும் காண்க
------------

* விலங்கியல் பத்திரிகைகளின் பட்டியல்

மேற்கோள்கள்
-----------

1. ↑

வெளி இணைப்புகள்
---------------

* அதிகாரப்பூர்வ இணையதளம்
**பியசீலி விஜேகுணசிங்க** (பிறப்பு :2 பெப்ரவரி 1943 , இறப்பு :2 செப்டம்பர் 2010)இலங்கை இலக்கிய திறனாய்வாளரும், ட்ரொட்ஸ்கி மற்றும் மார்க்சிய அறிஞரும் இலங்கை சோசலிச சமத்துவக் கட்சியின்  உறுப்பினரும் ஆவார். விஜி குணசிங்கா கொழும்பு பல்கலைக்கழகத்தின் சிங்களத் துறையின் தீன் பணி புரிந்துள்ளார். 44 வருடங்கள் விரிவுரையாளராகவும்  கடமையாற்றினார். இவர் சோசலிச சமத்துவக் கட்சியில் 1968 முதல் அவரது இறுதிக்காலம் வரை உறுப்பினராக இருந்தார்.

வாழ்க்கை
--------

பியசீலி விஜே குணசிங்க இலங்கை பேராதனை பல்கலைக்கழகத்தில் மாணவராக கல்வி கற்கும் போதே முக்கிய அரசியல் போராட்டங்களை நடத்தினார். 1968ஆம் ஆண்டு புரட்சிகர கம்யூனிஸ்ட் லீகில் இணைந்து சோசலிசம் மற்றும் சர்வதேசிய வாதியாக மாறினார். புரட்சிகர சோசலிச லீக் பின்னால் சோசலிச சமத்துவக் கட்சி (SEP) என்ற பெயரைப் பெற்றது. இவர் பிரித்தானியாவில் புரட்சிகர கட்சியில்  செயற்பட்டு கொண்டு தமது முதுகலை பட்ட படிப்பை தொடர்ந்தார்.

மாக்சிய இலக்கிய திறனாய்வு தொடர்பாக புத்தகங்களை எழுதியும் இத்தலைப்பில் பல விரிவுரைகள் வழங்கியுள்ளார். கொழும்பு பல்கலைக்கழகத்தில் சிங்களத்துறையில் பேராசிரியராகப் பணிபுரிந்துள்ளார். அங்கு மார்க்சிய இலக்கிய திறனாய்வு தொடர்பாக கற்பித்தார். குணசிங்க மார்க்சிய புத்தகங்களை சிங்களத்தில் மொழிபெயர்த்துள்ளார்.

விஜேகுணசிங்க சோசலிச சமத்துவ கட்சியின் பொதுச் செயலாளர் விஜே டயஸ் என்பவரை மணமுடித்தார். இவர்களுக்கு கீர்த்தி என்ற மகன் உள்ளார்.

2010ஆம் ஆண்டு செப்டம்பர் மாதம் 67ம் வயதில் காலமானார்.

புத்தகங்கள்
-----------

பின்வரும் புத்தகங்களை சிங்களத்தில் எழுதியுள்ளார்.

* இலக்கியத்தில் ஒரு பொருள் முதல்வாத ஆய்வு (1982) A Materialist Study of Literature (1982)
* நவீன சிங்கள இலக்கியத் திறனாய்வில் மார்க்சிஸ்ட் ஆய்வு (1987) A Marxist Study of Modern Sinhala Literary Criticism
* கலை திறனாய்வில் மார்க்சிய கொள்கைகள் சுசரிதா கம்லதாவிற்கு பதில் (1995) A Reply to Susaritha gamlatha Marxist principles on Criticism of Art
* சிறிய விசயங்களின் கடவுள் (விமர்சனம் மற்றும் பதில்) The god of small things (2004)

மொழிபெயர்ப்பு
-------------

பின்வரும் ஆங்கில புத்தகங்களை சிங்களத்தில் மொழிபெயர்த்தார்.

.

* நான்காம் அகில வரலாற்றில் கெரி ஹெலியும் அவரிடைய இடமும் (1993) Gerry healy and his place inthe history of the fourth international
* நாம் பாதுகாக்கும் பாரம்பரியம்(1990) The heritage defend by David North
* போல்ஷி மற்றும் அவந்த்-கார்டே கலைஞர்கள் (1993) Bolshevism and the Avant-Garde Artists
* சோசலிசத்தின் அழகியல் கூறுகள் எழுதியவர் டேவிட் வால்ஸ் (1998) A Aesthetic component of socialism by David Walsh
* மார்க்சியத்தின் பாதுகாப்பு எழுதியவர் லியோன் ட்ரொட்ஸ்கி In defense of Marxism by Leon Trotsky

குறிப்புகள்
-----------

1. 
2. பரணிடப்பட்டது 2016-07-25 at the வந்தவழி இயந்திரம்
3.

வெளி இணைப்புகள்
---------------

* தீ: ஒரு படம் இது சாட்சியாக உள்ளார் தீபா மேத்தா தைரியம் ஒரு கலைஞர்
* வாழ்க்கை பிரச்சினை அல்ல, ஆனால் எந்த சூழ்நிலையில் அது வாய்ப்பு
* எப்படி போர் நொறுங்கி வாழ்க்கை ஒரு இலங்கை கிராமத்தில்
* பாரம்பரிய யதார்த்த பாரம்பரியம்
* தாக்கம் மீது போர் தினசரி வாழ்க்கை in Sri Lanka
* ஒரு தீவிர முயற்சி ஊக்குவிக்க இலங்கை ஓபரா
**ஆத்திரேலிய வண்ணத்துப்பூச்சி சரணாலயம்** (*Australian Butterfly Sanctuary*) என்பது ஒரு பட்டாம்பூச்சிக் காட்சிச்சாலை ஆகும். இது ஆத்திரேலியாவின் குயின்சுலாந்து மாநிலத்தில் குராண்டா என்ற நகரத்தில் அமைந்துள்ளது.
குரண்டா வண்ணத்துப்பூச்சி சரணாலயம், ஆத்திரேலியாவின் மிகப்பெரிய வண்ணத்துப்பூச்சி வளர்க்கும் இடமாகக் கருதப்படுகிறது. பால் மற்றும் சூசன் ரைட் ஆகியோர்களால் இச்சரணாலயம் 1987 ஆம் ஆண்டில் வடிவமைக்கப்பட்டு கட்டப்பட்டது. இந்த சரணாலயத்தில் ஆத்திரேலிய நாட்டைச் சேர்ந்த பட்டாம்பூச்சிகள் மட்டுமே இனப்பெருக்கம் செய்யப்படுகின்றன. ஒவ்வொரு ஆண்டும் இங்குள்ள ஆய்வகத்தில் சுமார் 30,000 கம்பளிப்புழுக்கள் இனப்பெருக்கம் செய்யப்பட்டு 24000 கூட்டுப்புழு பருவப்பூச்சிகளாக பறவைக் கூடுகளில் விடப்படுகின்றன.

மேற்கோள்கள்
-----------

1. 1 2  "History". *australianbutterflies.com*. Australian Butterfly Sanctuary. 4 நவம்பர் 2012 அன்று பார்க்கப்பட்டது.
2. 1 2  "Kuranda". *cairns.com.au*. News Limited. 4 நவம்பர் 2012 அன்று பார்க்கப்பட்டது.
3. ↑  "Interesting Facts About Butterflies". *australianbutterflies.com*. Australian Butterfly Sanctuary. 4 நவம்பர் 2012 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***ஆத்திரேலிய வண்ணத்துப்பூச்சி சரணாலயம்***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
**சாந்தலிங்க இராமசாமி அடிகளார்** என்பவர் கோயம்புத்தூர் மாநகரின் அருகில், நொய்யல் ஆற்றங்கரையில் கீழை சிதம்பரம் என்று அழைக்கப்படும் 400 வருடப் பழமையான திருக்கயிலாய மரபு மெய்கண்டார் வழிவழிப் பேரூராதீனத்தின் குருமுதல்வராக இருக்கிறார். மற்றும் உதகை அருள்மிகு ஆலமர்செல்வர் திருமடத்தின் ஆறாவது குருமகா சந்நிதானமாகவும் திகழ்ந்து வருகிறார். கொங்கு நாட்டின் சமய சமுதாய வளர்ச்சிக்கும், கல்வி வளர்ச்சிக்கும் இவர் பெருந் தொண்டாற்றி வருகின்றார். சென்னைப் பல்கலைக் கழகத்தின் ஆட்சிக் குழு உறுப்பினராக (1972 - 1978) இவர் பணியாற்றினார். அப்போது தமிழ் மொழி வாயிலாகவே அனைத்து அலுவல்களும் நிகழவேண்டும் என்பதில் பேரார்வம் கொண்டு தமிழ்க் கல்லூரிகளில் இளங்கலை இலக்கியப் பாடத்தைக் கொண்டுவந்து தமிழ்க் கல்லூரிகளைக் கலைக்கல்லூரிகளுக்கு இணையான நிலைக்கு உயர்த்தினார். 90 வயதினை எட்ட இருக்கும் இவர், இவ்வயதிலும் தமிழ்ப்பயிற்றுமொழி, தமிழ்வழிபாட்டுமொழி ஆகியவற்றிற்காகக் குரல் கொடுத்து வருகிறார்.

மேற்கோள்
--------

1. ↑  கொங்கு மண்டல சதகங்கள் -பதிப்புரை

வெளியிணைப்பு
------------

* திருக்கயிலாயமரபு மெய்கண்டார் வழிவழி பேரூராதீனம்
**சங்கத்தமிழில் வட்டத்தின் சுற்றளவும் பரப்பளவும்** என்பது சங்க இலக்கியங்களில் வட்டத்தின் சுற்றளவையும் பரப்பளவையும் பற்றி கூறப்பட்டுள்ள பாடல்களை விளக்கும் கட்டுரையாகும்.

வட்டத்தின் சுற்றளவு
-------------------

|  |  |  |
| --- | --- | --- |
| "| "விட்டமோர் ஏழு செய்து
திகைவர நான்கு சேர்த்து
சட்டென இரட்டி செயின்
திகைப்பன சுற்றுத்தானே"
- காக்கைப் பாடினியம் | "|

இதன்படி விட்டத்தை **வி** என எடுத்துக்கொண்டால்,

1. திகைவர = **வி** ஆகும்
2. விட்டமோர் ஏழு செய்து = **வி**/7 ஆகும்
3. நான்கு சேர்த்து = **வி** + 4\*(**வி**/7) ஆகும்
4. சட்டென இரட்டி செயின் = (2 (**வி** + (4**வி**/7) ஆகும்.

இதன்படி முறைசெய்தால் (2 \* ((11 **வி**) / 7)= 22/7 \* **வி**. இதுவே தற்போது வழங்கப்பட்டுவரும் வட்டத்தின் சுற்றளவு ஆகும் **πD** ).

எளிமைப்படுத்துதல்
-----------------

மேலே காக்கைப்பாடினியார் பாடியது துல்லியமான கணக்குக்குப் பொருந்தும். ஆனால் பொறியியலில் இவற்றை பயன்படுத்த இந்த அளவையும் எளிமையாக்கி கூறுகிறது கணக்கதிகாரம். அப்பாடல்,

|  |  |  |
| --- | --- | --- |
| "| "விட்ட மதனை விரைவா யிரட்டித்து
மட்டு நான்மா வதினில் மாறியே - எட்டதினில்
ஏற்றியே செப்பிடி லேறும் வட்டத்தளவும்
தோற்றுமெனப் பூங்கொடி நீ சொல்"
- கணக்கதிகாரம் 50 | "|

இதன்படி, 

1. விட்ட மதனை விரைவா யிரட்டித்து = 2 \* **வி** ஆகும்
2. மட்டு நான்மா வதினில் மாறியே = 4 \* 1/20 = 4/20 ஆகும். (நான்மா = 1/5)
3. எட்டதினில் ஏற்றியே = எட்டால் பெருக்க வேண்டும்.

இதன்படி,

(2 \* **வி** \* 4/20 \* 8 )= (64/20) \* **வி** = 3.2 **வி** ஆகும்.

நடைமுறை
-------

வண்டித்தச்சர்கள் அச்சாணி செய்ய பயன்படுத்தப்படும் அளவையின் படி, விட்டத்தை மூன்றில் அரைக்கால் சேர்த்து அதை விட்டத்தோடு பெருக்கிக் கொள்கின்றனர். (அரைக்கால் = 1/8 = .125)

இதன்படி,

(3 + .125) \* **வி** = 3.125 **வி** ஆகும்.

இவை அனைத்தையும் ஒப்புநோக்கினால் துல்லியக் கணக்கிற்கும் நடைமுறை கணக்கிற்கும் தமிழர் பாகுபடுத்தி கணக்கியல் தந்ததனை அறிந்து கொள்ளலாம்.

பரப்பளவு
--------

|  |  |  |
| --- | --- | --- |
| "| "வட்டத்தரை கொண்டு விட்டத்தரை தாக்க
சட்டெனத் தோன்றுங் குழி."
- கணக்கதிகாரம் - 46 - 49 | "|

இதன்படி,

1. வட்டத்தரை = அரைச்சுற்றளவு = π \* **வி** / 2
2. விட்டத்தரை = அரைவிட்டம் = **வி**/2

இதன்படி,

வட்டத்தின் பரப்பளவு = (π \* **வி** / 2**) \* (**வி **/ 2) = πவி2**/4
**பிரான்செஸ் லிவைன்** (*Frances Lewine*, சனவரி 20, 1921 – சனவரி 19, 2008) ஒரு அமெரிக்க ஊடகவியலாளர் மற்றும் வெள்ளை மாளிகை செய்தியாளர்.

வாழ்க்கை வரலாறு
---------------

நியூயோர்க் நகரத்தில் பிரான்சிஸ் லிவைன் பிறந்தார். ஹன்டர் கல்லூரியில் இவர் கல்வி கற்றதுடன் அங்கே அவர் கல்லூரி பத்திரிகையின் ஆசிரியராகவும் இருந்தார். அசோசியேட்டட் பிரசில் இணையும் முன்பு இவர் கூரியர்-நியூசில் பணிபுரிந்தார்.

1956 இல் இவர் அசோசியேட்டட் பிரஸ் வெள்ளை மாளிகை செய்தியாளராக இணைந்தார். அங்கு 1977 வரை பணிபுரிந்தார். இக்காலப்பகுதியில் சுமார் ஆறு அமெரிக்கக் குடியரசுத் தலைவர்களின் நிர்வாகம் பற்றி செய்திகளைத் தொகுத்தார். அசோசியேட்டட் பிரசில் இருந்து விலகியதும் இவர் ஜிம்மி காட்டரின் நிர்வாகத்தில் போக்குவரத்து திணைக்களத்தின் பொது அலுவலராகப் பணிபுரிந்தார். 1981 இல், இவர் சின்என்என் நிறுவனத்தில் பணிபுரிந்தார்.

பெண்களுக்கான தேசிய ஊடகக் கழகத்தின் தலைவராக லிவைன் இருந்தார். அத்துடன் பெண் ஊடகவியலாளரின் சம உரிமைக்காகப் போராடினார். வெள்ளை மாளிகை செயற்படுத்திய அவரது செயற்றிட்டங்களில் தனக்கு திருப்தி இல்லை என்று லிவைன் அறிவித்தார்.

ஜனவரி 2008 இல் வலிப்பு காரணமாக இவர் உயிரிழந்தார்.

குறிப்புகள்
-----------

1. 1 2  Frances Lewine, trailblazing journalist, dies
2. 1 2 3  AP's Frances Lewine Dies at 86
[*தொடர்பிழந்த இணைப்பு*]
**உடுப்பி மக்களவைத் தொகுதி** (*Udupi Lok Sabha constituency*) இந்தியாவின் கர்நாடகாவில் இருந்த ஒரு மக்களவை தொகுதியாகும். 1957 ஆம் ஆண்டு இத்தொகுதி நடைமுறைக்கு வந்தது. 2008 ஆம் ஆண்டு மேற்கொள்ளப்பட்ட நாடாளுமன்றத் தொகுதிச் சீரமைப்பு ஆணையத்தின் பரிந்துரைகளின் அடிப்படையில் உடுப்பி மக்களவைத் தொகுதி இல்லாமல் போனது.

வரலாறு
------

உடுப்பி மக்களவைத் தொகுதியின் முன்னாள் தொகுதியானது தெற்கு கனரா (வடக்கு) மக்களவைத் தொகுதியாகும். 1951 ஆம் ஆண்டு இது நடைமுறைக்கு வந்தது. 1956 ஆம் ஆண்டு மேற்கொள்ளப்பட்ட மாநிலங்கள் மறுசீரமைப்புச் சட்டத்தால் இத்தொகுதி இல்லாமல் போனது. பழைய சென்னை மாநிலத்தின் தென் கன்னட மாவட்டம் 1956 இல் மைசூர் மாநிலத்துடன் இணைக்கப்பட்ட பிறகு, அந்த தொகுதி இல்லாமல் போய், உடுப்பி மக்களவைத் தொகுதியாக மாற்றப்பட்டது.

சட்டமன்ற தொகுதிகள்
------------------

உடுப்பி மக்களவைத் தொகுதி பின்வரும் எட்டு கர்நாடக சட்டமன்றப் பகுதிகளை உள்ளடக்கியது:

1. பந்த்வால்
2. சூரத்கல்
3. கௌப்
4. உடுப்பி
5. பிரம்மவார்
6. குந்தாப்பூர்
7. பைந்தூர்
8. மூதபித்ரி

பைந்தூர், குந்தாப்பூர், பிரம்மாவர், உடுப்பி மற்றும் கௌப் ஆகிய சட்டப் பேரவைத் தொகுதிகள் உடுப்பி மாவட்டத்திலும், மூடபித்ரி, சூரத்கல் மற்றும் பந்த்வால் சட்டப் பேரவைத் தொகுதிகள் தெற்கு கன்னட மாவட்டத்திலும் இருந்தன. 2008 இல் இந்தியத் தேர்தல் ஆணையத்தால் செய்யப்பட்ட எல்லை நிர்ணய செயல்முறைக்குப் பிறகு, பைந்தூர் சிமோகா மக்களவைத் தொகுதிதியின் ஒரு பகுதியாக மாறியது. மேலும், பிரம்மவார் இல்லாமல் போனது.

நாடாளுமன்ற உறுப்பினர்கள்
------------------------

| ஆண்டு | உறுப்பினர் | கட்சி |
| --- | --- | --- |
| *1952: பார்க்க தெற்கு கனரா (வடக்கு) மக்களவைத் தொகுதி* |
| 1957 | உல்லல் சிறீரீனிவாச மல்லையா |  | இந்திய தேசிய காங்கிரசு |
| 1962 |
| 1967 | ஜே.எம்.லோபோ பிரபு |  | சுதந்திராக் கட்சி |
| 1971 | பி. இரங்கநாத் செனாய் |  | இந்திய தேசிய காங்கிரசு |
| 1977 | தோன்சே ஆனந்த் பை |
| 1980 | ஆசுக்கார் பெர்ணான்டசு |
| 1984 |
| 1989 |
| 1991 |
| 1996 |
| 1998 | ஐ.எம்.செயராம செட்டி |  | பாரதிய ஜனதா கட்சி |
| 1999 | வினய் குமார் சொராகே |  | இந்திய தேசிய காங்கிரசு |
| 2004 | மனோரமா மக்வாரா |  | பாரதிய ஜனதா கட்சி |
| *2008 ஆம் ஆண்டிற்குப் பின்னர் : பார்க்க உடுப்பி-சிக்கமகளூர்* |
|

மேற்கோள்கள்
-----------

1. ↑  "Statistical Report on General elections, 2004 to the 14th Lok Sabha, Volume III" (PDF). Election Commission of India website. pp. 403–4. 31 March 2010 அன்று பார்க்கப்பட்டது.
2. ↑  "Second Karnataka Legislative Assembly". Karnataka Legislative Assembly. 2019. .
3. ↑  Prabhu, Ganesh (19 July 2007). "Udupi Lok Sabha seat loses its coastal character". *தி இந்து*. Archived from the original on 22 ஜனவரி 2012. .
**வேக்னர்-யாவ்ரெக்கு வினை** (*Wagner-Jauregg reaction*) என்பது கரிம வேதியியலில் ஒரு தரமான கரிம வினையாகும். தியோடர் வேக்னர்-யாவ்ரெக்கு என்பவர் வினையைக் கண்டறிந்த காரணத்தால் இவ்வினைக்கு வேக்னர்-யாவ்ரெக்கு வினை என்று பெயரிடப்பட்டது. இரு சமான மேலியிக் நீரிலியுடன் 1,1-டையரைலெத்திலீன் சேர்த்து இரட்டை டையீல்சு- ஆல்டர் வினைக்கு உட்படுத்துவதே வேக்னர்-யாவ்ரெக்கு வினை என்று விவரிக்கப்படுகிறது. பிசு-கூட்டுவிளைபொருளை அரோமாட்டிக் சேர்மமாக்கிய பின்னர் இறுதியாக உருவாகும் வினைவிளைபொருள் ஒரு பீனைல் பதிலீட்டுடன் கூடிய நாப்தலீன் சேர்மமாகும். 

நீரிலி அரோமாட்டிக் வளையத்துடன் ஈடுபடுகின்ற இவ்வினை ஓர் அசாதாரணமான வினையாகும். சிடைரைல் குழு எனப்படும் பீனைலெத்தீன் மீதுள்ள கூடுதலான ஆல்பா-பீனைல் குழு டையீல்சு ஆல்டர் வினைக்குத் தேவையான சிடைரைலை செயலூக்குகிறது. மாறாக, செயலூக்கப்படாத இசுடைரினானது நேரியல் பலபடியாக்கல் வினை வழியாக ஆல்க்கீனுடன் வினைபுரிகிறது. இசுடைரின் தன்னுடைய அரோமாட்டிக் தன்மையை தக்கவைத்துக் கொண்டு இசுடைரின் மேலியிக் நீரிலி என்ற இணைபலபடி உருவாகிறது. 
டையீல்சு ஆல்டர் வினையில் உருவாகும் வினை விளைபொருளை உயர் வெப்பநிலையில் தனிமநிலை கந்தகத்தைப் பயன்படுத்தி மீண்டும் அரோமாட்டிக் சேர்மமாக மாற்ற இயலும். இதற்காக விளைபொருளுடன் பேரியம் ஐதராக்சைடும் தாமிரமும் சேர்த்து கார்பாக்சில் நீக்க வினைக்கு உட்படுத்தி அதைத் தொடர்ந்து மறு அரோமாட்டிக் சேர்மமாக்கல் செய்யப்படுகிறது:

Wagner-Jauregg reactionWagner-Jauregg reaction.

மேற்கோள்கள்
-----------

1. ↑  Theodor Wagner-Jauregg (1930). "Über addierende Hetero-polymerisation". *Berichte der deutschen chemischen Gesellschaft (A and B Series)* **68** (11): 3218. doi:10.1002/cber.19300631140.
2. ↑  Theodor Wagner-Jauregg (1931). "Die Addition von Maleinsäureanhydrid an asymm. Diphenyl-äthylen". *Justus Liebig's Annalen der Chemie* **491**: 1. doi:10.1002/jlac.19314910102.
3. ↑  Felix Bergmann; Jacob Szmuszkowicz; George Fawaz (1947). "The Condensation of 1,1-Diarylethylenes with Maleic Anhydride". *Journal of the American Chemical Society* **69** (7): 1773–1777. doi:10.1021/ja01199a055. பப்மெட்:20251415.
இந்திய தொழில்நுட்பக் கழகங்கள், (ஐஐடி) தேசிய தொழில்நுட்ப கழகங்கள், (என்ஐடி) இந்திய அறிவியல் கழகம் போன்ற முன்னணி உயர்கல்வி நிறுவனங்களில் மாணவிகள் அதிகளவில் சேரும் வகையில் **உடான்** (இந்தி: उड़ान, *Udaan*) என்ற சிறப்பு கல்வி திட்டத்தைச் இந்திய நடுவண் இடைநிலைக் கல்வி வாரியம் (சிபிஎஸ்இ) செயல்படுத்துகிறது.

இந்தத் திட்டத்தின் கீழ் ஆண்டுதோறும் ஆயிரம் மாணவிகளுக்கு சிறப்பு பயிற்சி அளிக்கப்படும். அவர்களில் 50 சதவீதம் பேர் எஸ்சி, எஸ்டி மற்றும் இதர பிற்படுத்தப்பட்ட வகுப்பினராக (ஓபிசி) இருப்பார்கள். பதினோராம் மற்றும் பன்னிரண்டாம் வகுப்புகளில் இயற்பியல், வேதியியல், கணிதப் பாடங்களை படிப்பவர்களாக இருக்க வேண்டும். 11-ம் வகுப்பு படிப்பவர்களாக இருந்தால் 10-ம் வகுப்பில் குறைந்தபட்சம் 70 சதவீத மதிப்பெண்ணும், கணிதம், அறிவியல் பாடங்களில் 80 சதவீத மதிப்பெண்ணும் தேவை. 12-ம் வகுப்பு மாணவிகளாக இருப்பின், 10-ம் வகுப்பில் மேற்கண்ட மதிப்பெண் தகுதியுடன் 11-ம் வகுப்பில் 75 சதவீத மதிப்பெண்ணும் அவசியம். மதிப்பெண் அடிப் படையில் தகுதியானோர் தேர்வு செய்யப்படுவர். பயிற்சியில் ஏழை மாணவிகளுக்கு முன்னுரிமை அளிக்கப்படும்.

இந்த திட்டத்தின்கீழ் பயிற்சி பெற்று ஐஐடி, என்ஐடி கல்வி நிறுவனங்களில் சேரும் மாணவிகள் படிப்பை தொடரவும் நிதியுதவி செய்யப்படும் என்பது குறிப்பிடத்தக்கது. சிபிஎஸ்இ பாடத் திட்டத்தில் படிக்கும் மாணவிகள் மட்டுமின்றி மாநில பாடத் திட்டத்தில் படிப்போரும் இந்த சிறப்பு பயிற்சியில் சேரலாம்.

மேற்கோள்கள்
-----------

1. ↑  CBSE launches UDAAN campaign
2. ↑  CBSE’s Udaan to aid girls’ enrolment in higher education
3. ↑  "காப்பகப்படுத்தப்பட்ட நகல்". 2014-10-13 அன்று மூலம் பரணிடப்பட்டது. 2014-10-14 அன்று பார்க்கப்பட்டது.

வெளி இணைப்புகள்
---------------

* உதான் திட்டம்: பிரதமருக்கு தமிழக முதல்வர் கடிதம்
* ஐ.ஐ.டி, என்.ஐ.டி. நுழைவுத் தேர்வுக்கான மத்திய அரசின் "உதான்" பயிற்சித் திட்டத்தில் குளறுபடிகள்!
சங்க காலப் புலவர்களால் பாடப்பட்ட எட்டுத்தொகை, பத்துப்பாட்டு ஆகிய நூல்களில் கிடைத்துள்ள பாடல்கள் 2381. இவற்றில் பாடியவரின் பெயர் தெரிந்த பாடல்கள் 2279. இவற்றைப் பாடிய புலவர்கள் 473 பேர். இவர்களில் அதிக பாடல்கள் பாடிய புலவர்களின் வரிசை இவ்வாறு அமைகிறது. 

100 பாடல்களுக்கு மேல் பாடிய புலவர்கள்
235 கபிலர் (ஐங்குறுநூறு 100, குறிஞ்சிப்பாட்டு 1, கலித்தொகை 28 பாடல்கள் உட்பட)
127 அம்மூவனார் (ஐங்குறுநூறு 100 உட்பட)
110 ஓரம்போகியார் (ஐங்குறுநூறு 100 உட்பட)
104 பேயனார் (ஐங்குறுநூறு 100 உட்பட)
103 ஓதலாந்தையார் (ஐங்குறுநூறு 100 உட்பட)
50 பாடல்களுக்கு மேல் பாடிய புலவர்கள்
85 பரணர்
79 மருதனிள நாகனார் (கலித்தொகையில் 35 பாடல்கள் உட்பட)
68 பாலை பாடிய பெருங்கடுங்கோ (கலித்தொகையில் 35 பாடல்கள் உட்பட)
59 ஔவையார்
20 பாடல்களுக்கு மேல் பாடியபுலவர்கள்
40 நல்லந்துவனார் (கலித்தொகையில் 33, பரிபாடலில் 4 உட்பட)
37 நக்கீரர்
35 உலோச்சனார்
30 மாமூலனார்
23 கயமனார்
21 பெருங்குன்றூர் கிழார்
20 பேரிசாத்தனார்
பிறரது பாடல்கள் 20 இற்குக் குறைவாகவே உள்ளன.

கருவிநூல்
---------

* சங்க இலக்கியம் (பாட்டும் தொகையும்), எஸ். வையாபுரிப்பிள்ளை இரண்டாம் பதிப்பு, 1967.